**Elsa Lunghini,** nada en París o 20 de maio de 1973, é unha actriz e cantante francesa. Entre 1986 e 2007 empregou o pseudónimo artístico de **Elsa**, e en 2008 retomou o seu nome completo coa publicación do seu álbum *Elsa Lunghini*.

Traxectoria
-----------

Seu pai é o cantante e actor Georges Lunghini e súa nai a escultura e pintora Christiane Jober. É sobriña da actriz e escritora Marlène Jobert e curmá de Eva Green, Joséphine Jobert e mais Joy Green . 

Con sete anos interpretou o seu primeiro papel no cinema, foi nun filme de 1981 do director Claude Miller, *Garde à vue* protagonizado por Romy Schneider, Lino Ventura e Michel Serrault. Despois realizou varias películas máis, entre elas *La Femme de ma vie* en 1986 e foi durante esta película que empezou a cantar, fíxoo con *T'en va pas* e logrou o éxito, xa que con trece anos foi a artista máis nova en chegar ao número un do Top 50, e o tema permaneceu oito semanas como o sinxelo máis vendido cunhas vendas case 900 000 exemplares. 

En 1988 lanzou o seu primeiro álbum, *Elsa*, que logrou grande éxito, máis de 800 000 álbums vendidos, e entre as cancións que incluía estaban os éxitos *Quelque chose dans mon cœur*, *Un roman d'amitié* un dueto con Glenn Medeiros que foi número un durante seis semanas, *Jour de neige*, *À la même heure dans deux ans* e *Jamais nous* un dueto con Laurent Voulz. 

En 1990 publicou o seu segundo álbum, *Rien que pour ça ...*, do que se extraeron títulos como *Rien que pour ça*, *Pleure doucement* e *Qu'est-ce que ça peut lui faire ?*. Este álbum acadou menos éxito que o primeiro, aínda así foi platino, con máis de 300 000 exemplares vendidos, o que lle permitiu ser, en novembro dese ano, a artista máis nova en aparecer no programa principal do Olympia de París. 

En 1991 protagonizou *Le Retour de Casanova*, con Alain Delon e Fabrice Luchini e en 1992 volveu á música co seu terceiro álbum, *Douce Violence*, diferente aos anteriores, con cancións melancólicas e insolencia; a canción principal "Bouscule-moi", creba a imaxe lene da cantante e revela o seu lado máis adulto e sexy, vendeu máis de 200 000 exemplares .

Elsa Lunghini nun momento da filmación de Trois jours en juin (2005)Elsa Lunghini nun momento da filmación de *Trois jours en juin* (2005)
Tras a saída deste álbum dedícase ao seu primeiro fillo, Luigi, froito da súa unión co cantante alemán Peter Kröner e non vai gravar outro álbum ata 1996, *Chaque jour est un long chemin* para o que tamén escribiu as letras. Tivo boas críticas, en especial o sinxelo *Sous ma robe* pero non acadou o éxito popular. O ano seguinte publicou a compilación *Elsa, l'essentiel 1986-1993*, que se converteu en disco de ouro.

Elsa Lunghini na cerimonia de entrega dos premios Lumières de 2015
En 2002 protagonizou o telefilme *La Mort est rousse* con Bernard Giraudeau e Eva Darlan e en 2005 volveu con *Trois jours en juin* con Guy Marchand. Tras un conflito coa súa discográfica, BMG France, asinou con Mercury Records para o que gravou o seu quinto álbum *De lave et de sève* que saíu en abril de 2004, Elsa foi a autora de boa parte dos textos, co que confirmou o seu status de cantautora. No álbum tamén participaron Benjamin Biolay, Hubert Mounier, Keren Ann e Étienne Daho. Realizou unha serie de concertos na sala L'Européen de París en setembro de 2005, e en abril de 2006 efectuou o seu primeiro directo, despois de vinte anos de carreira. Implicouse na gala de concertos solidarios de les Enfoirés para a asociación Restos du cœur, así como noutras causas benéficas como Sol En Si ou Bout de vie. En 2007 interpretou a Suzanne na adaptación para a televisión da novela de Marc Levy, *Où es-tu ?* acompañada de Cristiana Reali e Philippe Bas. Emitiuse en xuño de 2008 en M6.

O seu sexto álbum *Elsa Lunghini* saíu en setembro de 2008, a maioría dos títulos son da autoría de Da Silva, Elsa e Dominique A. Malia saír tres sinxelos do álbum, *Oser*, *Le garçon d'étage* e *Les tremblements de terre*, non gozou de éxito e finalmente tanto os concertos en París como a xira por Francia tivo que se anular. En 2009 interpretou o papel de Emma no telefilme *Aveugle, mais pas trop* de Charlotte Brandström que se emitiu o 14 de setembro de 2009 en TF1, acompañada de Bernard Le Coq. No primeiro trimestre de 2010 participou na miniserie de France 2, *La Maison des Rocheville*, protagonizada por Alexandre Brasseur, Chloé Lambert e Virginie Desarnauts. Participou nun dueto con Bruno Putzulu coa canción "J’t'aimais j’t'aime" en 2010 e no ano seguinte no álbum de Thierry Gali *Il était une fois* en apoio da Unicef.

En xaneiro de 2017 incorporouse á cuarta tempada da serie policial de France 2, *Cherif*, no papel de Justine, a compañeira de Cherif e en 2019 fixo o seu primeiro papel teatral, foi na comedia *2+2* de Cyril Gély e Eric Rouquette que dirixiu Jeoffrey Bourdenet,no Teatro Tristan Bernard.

Discografía
-----------

### Álbums

* 1988: *Elsa*
* 1990: *Rien que pour ça*
* 1992: *Douce violence*
* 1996: *Chaque jour est un long chemin*
* 1997: *Elsa, l'essentiel 1986-1993*
* 2004: *De lave et de sève*
* 2006: *Connexions live* (gravado en *L'Européen* de París en setembro de 2005)
* 2008: *Elsa Lunghini*

### Sinxelos

* 1986: T'en va pas
* 1987: Quelque chose dans mon cœur
* 1988: Un roman d'amitié (dueto con Glenn Medeiros)
* 1988: Jour de neige
* 1989: À la même heure dans 2 ans
* 1989: Jamais nous
* 1990: Rien que pour ça
* 1991: Pleure doucement
* 1991: Qu'est-ce que ça peut lui faire
* 1992: Bouscule-moi
* 1993: Supplice chinois
* 1993: Tout l'temps, tout l'temps
* 1996: Chaque jour est un long chemin
* 1997: Sous ma robe
* 1997: Le temps tourne à l'orage
* 2004: Mon amour
* 2004: A quoi ça sert
* 2005: Éternité
* 2006: Connexions (directo)
* 2008: Oser
* 2008: Le garçon d'étage

Filmografía
-----------

* 1981 : *Garde à vue* de Claude Miller : Camille (nena)
* 1984 : *Train d'enfer* de Roger Hanin
* 1985 : *Rouge Baiser* de Véra Belmont : Rosa
* 1986 : *La Femme de ma vie* de Régis Wargnier : Éloïse
* 1987 : *Où que tu sois* de Alain Bergala : Anne
* 1991 : *Le Retour de Casanova* de Édouard Niermans : Marcolina
* 2009 : *Le Portail*, curtametraxe de Liam Engle : a nai
* 2011 : *Block 66*, curtametraxe de Patrice Gablin : Handi
* 2013 : *Pauvre Richard* de Malik Chibane
* 2013 : *Une vie déportée*, curtametraxe de Marie-Hélène Roux

### Televisión

* 2002 : *La Mort est rousse* de Christian Faure : Charlotte
* 2005 : *Trois jours en juin* de Philippe Venault : Sylvie
* 2008 : *Où es-tu ?* (dun novela de Marc Levy) de Miguel Courtois : Suzanne
* 2009 : *Aveugle, mais pas trop* de Charlotte Brandström : Emma
* 2010 : *La Maison des Rocheville* de Jacques Otmezguine : Sylvana
* 2011 : *Les Nuits d'Alice* de Williams Crepin : Alice
* 2012 : *Section de recherches* (episodio 5 da 6ª tempada « Les mailles du filet ») : Karine Lalande
* 2013 : *Famille d'accueil* (episodio 1 da 11ª tempada, « Akecheta ») : Marie Freyssinet / Solenne
* 2013 : *Enquêtes réservées* - La belle endormie, (episodio 5 da 6ª tempada) : Maryse & Béatrice Guérand
* 2014 : *Louis la Brocante* (episodio 44) : Garance
* 2014 : *Commissaire Magellan* (episodio « Régime mortel ») : Justine Reynal
* 2016 : *Mon frère bien-aimé* de Denis Malleval
* 2017 : *Cherif* (tempada 4ª) : Justine
* 2017 : *Parole contre parole* de Didier Bivel : Laura
* 2017 : *Vestiaires* (tempada 7ª)
* 2018 : *On va s'aimer un peu, beaucoup...*, (tempada 2ª, episodio « Antoine ») : Diane
* 2018 : *Meurtres à Lille* de Laurence Katrian : Astrid D'Armentières
* 2018 : *Les Bracelets rouges* (tempada 2ª)
* 2019 : *Puzzle* de Laurence Katrian : Olivia Sysman
* 2020 : *Caïn*, (tempada 8ª) : Marie Charlotte St Hilaire

Notas
-----

1. ↑  "Quand Elsa Lunghini se rebelle contre ses maisons de disques". *BFM Business*. 30 de decembro de 2017.
2. ↑  "Elsa Lunghini (Chérif): «Je n’ai pas fermé la porte à la chanson»". *Le Figaro*. 6 de xaneiro de 2017.
3. ↑  Thomas Joubert (2014). *Les années Top 50*. Éditions Gründ. p. 82.
4. ↑  Daniel Lesueur & Dominic Durand*Les Meilleures Ventes "Tout Temps" de 45 T. / Singles / Téléchargement*. Infodisc, consultado o 29 de maio de 2020
5. ↑  *Biographie* *Voici*, consultado o 29 de maio de 2015.
6. 1 2  *Biographie**rfimusique.com*
7. ↑  *Billboard*, 22 de maio de 1993, páxina 68, vol. 105, n°21
8. ↑  "Elsa, la mort et l'amour sans détour" Arquivado 07 de xuño de 2020 en Wayback Machine.. *Liberation*, 7 de outubro de 1996
9. ↑  "Elsa Lunghini. Biographie" Arquivado 14 de abril de 2019 en Wayback Machine.. Universal Music France
10. ↑  *Quand Elsa Lunghini se rebelle contre ses maisons de disques*. *BFM Business*, 30 de decembro de 2017
11. ↑  "Elsa Lunghini". Festival de Valenciennes 2017
12. ↑  *Vous n'allez pas reconnaître Elsa*. *Le Parisien*, 23 de outubro de 2008
13. ↑  *Découvrez le nouveau single d'Elsa Lunghini*. Charts in France
14. ↑  *Les concerts parisiens d'Elsa Lunghini sont annulés*. Charts in France
15. ↑   "Lorie, Laurent Voulzy, Lara Fabian : tous réunis pour un vrai conte de fées". *Purepeople*. 28 de xullo de 2011.
16. ↑  *Chérif, France 2 : Elsa Lunguini, son fils canon est coach sportif* Arquivado 18 de maio de 2017 en Wayback Machine.*Telestar*, 1 de marzo de 2017

|  |  |
| --- | --- |
| Control de autoridades | 
* Wd: Q238869
* WorldCat
* VIAF: 71621220
* Allmovie: p43819
* AllMusic: mn0001336557
* AlloCiné: 15318
* BNE: XX4725362
* BNF: 144860266
* DeutscheBio: 134366883
* Discogs: 296154
* Europeana: ID
* Filmportal: ID
* Genius: Elsa-lunghini
* GND: 134366883
* IMDb: nm0526729
* ISNI: 0000 0001 1669 2687
* LCCN: n90659178
* MusicBrainz: ID
* NKC: xx0157783
* NTA: 174853378
* SNAC: w6gg64kj
* Songkick: 507182
* SUDOC: 081715722
* TMDb: 361438

 |